CELEX: 62016CN0098
Language: mt
Date: 2016-02-17 00:00:00
Title: Kawża C-98/16: Rikors ippreżentat fis-17 ta’ Frar 2016 – Il-Kummissjoni Ewropea vs Ir-Repubblika Ellenika

25.4.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 145/25
            
         Rikors ippreżentat fis-17 ta’ Frar 2016 – Il-Kummissjoni Ewropea vs Ir-Repubblika Ellenika
   (Kawża C-98/16)
   (2016/C 145/31)
   Lingwa tal-kawża: il-Grieg
   
      Partijiet
   
   
      Rikorrenti: Il-Kummissjoni Ewropea (rappreżentanti: W. Roels u D. Triantafyllou, bħala aġenti)
   
      Konvenuta: Ir-Repubblika Ellenika
   
      Talbiet tar-rikorrenti
   
   
               —
            
            
               tikkonstata li, billi adottat u żammet fis-seħħ leġiżlazzjoni li tipprevedi rata ta’ taxxa tas-suċċessjoni vantaġġjuża għal legati devoluti favur entitajiet mingħajr skop ta’ qligħ stabbiliti fi Stati Membri oħra tal-UE/taż-ŻEE suġġetta għal klawżola ta’ reċiproċità, ir-Repubblika Ellenika naqset milli twettaq l-obbligi tagħha skont l-Artikolu 63 TFUE u l-Artikolu 40 tal-Ftehim ŻEE;
            
         
               —
            
            
               tikkundanna lir-Repubblika Ellenika għall-ispejjeż.
            
         
      Motivi u argumenti prinċipali
   
   Il-leġiżlazzjoni Griega tipprevedi koeffiċjent fiskali mnaqqas għal legati devoluti favur persuni ġuridiċi (filantropiċi, eċċ.) mingħajr skop ta’ qligħ. Madankollu, ir-rata mnaqqsa hija applikabbli għal legati magħmula biss għall-persuni ġuridiċi barranin ekwivalenti, jekk l-Istati Membri kkonċernati jirrikonoxxu huma wkoll trattament iktar favorevoli għal legati magħmula favur persuni ġuridiċi mingħajr skop ta’ qligħ Griegi (jiġifieri, suġġetta għal klawżola ta’ reċiproċità).
   
               —
            
            
               Din il-leġiżlazzjoni fiha diskriminazzjoni fil-konfront tal-persuni ġuridiċi (mingħajr skop ta’ qligħ) tal-Istati Membri l-oħra tal-UE u taż-ŻEE, li tikkostitwixxi restrizzjoni fuq il-moviment liberu tal-kapital (Artikolu 63 TFUE).
            
         
               —
            
            
               Din ir-restrizzjoni ma hijiex koperta mill-eċċezzjonijiet tal-Artikolu 65 TFUE.
            
         
               —
            
            
               Hija ma tistax tiġi ġġustifikata mill-fatt li ttaffi l-baġit nazzjonali permezz tal-attivitajiet ta’ entitajiet mingħajr skop ta’ qligħ (raġuni finanzjarja mhux aċċettabbli).
            
         
               —
            
            
               Fl-aħħar nett, il-prinċipju ta’ reċiproċità ma jistax jiġġustifika ksur tal-prinċipju tal-moviment liberu tal-kapital permezz ta’ diskriminazzjoni.